Жаданне стаць журналістам з’явілася ў мяне ў школьныя гады, калі была старшынёй школьнай рэдкалегіі. Помню, як доўгімі зімовымі вечарамі пры святле настольнай лямпы старанна выводзіла загаловак газеты фламастарамі ці каляровымі фарбамі, разлінейвала калонкі і ад рукі ўпісвала тэксты новых нататак са школьнага жыцця, вершы сваіх аднакласнікаў, аздабляла газету сюжэтнымі малюнкамі.